Pokémon (en chaponés ポケットモンスタ) ye un grupo de videochuegos d'a franquicia Pokémon que amaneixen en un cierto periodo y que comparten una serie de caracteristicas semellants, concretament os personaches y creyaturas  y a rechión an tiene puesto a historia. Istas cheneracions fan referencia a os videochuegos amaneixius en as videoconsolas portatils de Nintendo y se gosan corresponder con as cheneracions d'as consolas. Amás tienen un chuego en videoconsolas de mesa como que Nintendo 64, Nintendo Gamecube u Wii que agrupa y engloba una u mas cheneracions, amás de permitir combates en tres dimensions y atras quantas opcions. L'aparición succesiva de cheneracions gosa tener como conseqüencia a publicación de nuevas entregas de diversos productos derivaus d'os videochuegos, como que a serie d'anime Pokémon.